Boʻzsuv GES
41°20′46.1″N 69°18′26.2″E﻿ / ﻿41.346139°N 69.307278°E﻿ / 41.346139; 69.307278 Boʻzsuv GES (GES-1) – Oʻzbekistonda qurilgan dastlabki gidroelektr stansiya. Toshkentning Boʻzsuv kanalida 1923-yilda qurilishi boshlanib, 1926-yil 1-mayda ishga tushirilgan. Quvvati 6 ming kVt. 1930-yillarda uning quvvati Oʻzbekistonda mavjud boʻlgan barcha GESlardan yuqori boʻlgan va Toshkent sanoat korxonalari, shahar transporti va aholini elektr energiyasi bilan taʼminlashda katta ahamiyatga ega boʻddi. Hozir Boʻzsuv GES toʻla avtomatlashtirilgan, yagona dispetcherlik punktidan boshqariladi. Boʻzsuv GES Chirchiq daryosidan chiqadigan Boʻzsuv irrigatsiya kanalida joylashgan boʻlib, Chirchiq-Boʻzsuv suvenergetika trakti, Toshkent GESlar guruhi tarkibiga kiradi. Stansiyaga davlat nomidan „Oʻzbekgidroenergo“ AJ egalik qiladi.